אל אוחו

אֶל אוֹחוֹ (בספרדית: El Ojo; "העין") הוא אי צף הנמצא בתוך אגם בדלתה של נהר פרנה בפרובינציית בואנוס איירס שבארגנטינה. זרם הנהר מסובב את האי סביב שולי האגם, מה שגורם לחיכוך המעניק לשניהם צורה מעגלית כמעט מושלמת. האי מורכב בעיקר מגושי צמחי מים סבוכים המסייעים לו לצוף, וקוטרו הוא 118 מטרים. לא ידוע מתי נוצרו האי והאגם, אך קיימות תמונות של האתר שצולמו על ידי Google Earth בשנת 2003. האתר זכה לפרסום בשנת 2016, כאשר יוצר הסרטים הארגנטינאי סרחיו נויספילר ראה אותו כשטס מעל האזור, ופרסם את דבר קיומו בראיון לעיתון אל אובסרבדור. לדבריו, המקומיים הכירו את האי, וחלקם האמינו ששוכן בו אל עתיק. קישורים חיצוניים סרטון המראה את תנועתו של האי, סרטון באתר יוטיוב הערות שוליים